Jonas Gahr Støre mener Erna Solberg dekker over beredskapskritikken - Norsk politikk - VG
Hopp til hovedinnhold
Vektklubb
MinMote
Godt
Tek.no
VGD
Dine Penger
E24
Mittanbud
Tipster
Pent
Rabattkode
Nyheter
TIPS 2200
Tips:
Velg bilde Velg bilde Video Dokument
Kontaktinfo:
SMS: 2200 Tlf: 22 000 000
VG AS | Akersgata 55, Postboks 1185 Sentrum, 0107 Oslo
Meny
Tips 2200
Søk
< Nyheter
Innenriks
Utenriks
Siste 48t
Meninger
Leder
Kommentar
Debatt
Hovedinnhold
Jonas Gahr Støre mener Erna Solberg dekker over beredskapskritikken
SLÅR TILBAKE: Ap-leder Jonas Gahr Støre mener at statsminister Erna Solberg forsøker å dekke over kritikk, men Solberg svarer og beskylder Støre for politisk spill. Her er de sammen på en konferanse i 2016.
Arkivfoto: Helge Mikalsen, VG
Send en melding til
Alf Bjarne Johnsen
Antall kommentarer på artikkelen 17.03.2017 17:29 - oppdatert 17.03.2017 17:30
Reduser skriftstørrelse Øk skriftstørrelse
Del på Facebook Del på Twitter
Ap-leder Jonas Gahr Støre beskylder statsminister Erna Solberg for å skjule alvoret i kritikken fra Riksrevisjonen om kritiske mangler i sikring av objekter som må beskyttes i tilfelle krise eller krig.
Denne saken handler om:
Norsk politikk
Kontroll- og konstitusjonskomiteen
Riksrevisjonen
Terrorangrepet 22. juli - Politikk og samfunn
Erna Solberg
Jonas Gahr Støre
Solberg har torsdag avslått Stortingets ønske om å avgradere et sammendrag av Riksrevisjonens rapport om manglende sikring av nøkkelobjekter fra politiets og Forsvarets side.
Les mer her: Nekter å frigi kritisk rapport
Rapporten er grunnlaget for en planlagt høring i Stortingets kontroll- og konstitusjonskomite kommende mandag og tirsdag.
Forsøk på å dekke over
Jonas Gahr Støre sier til VG at han har lest rapporten som regjeringen nekter å avgradere:
– Det er ikke mulig å se at sammendraget fra rapporten, som ikke nevner noen deler av infrastrukturen ved navn, bør være unntatt offentlighet, sier Støre.
–  Det må forstås som et forsøk på å dekke over alvoret i saken, og det er jeg sterk kritisk til. legger han til.
Les mer her: Politiet og Forsvaret samarbeider for dårlig
Mangler hjemmel
Men Erna Solberg svarer og sier at sikkerhetsloven ikke gir henne eller hennes kontor noen hjemmel til å frigi sammendraget av den kritiske rapporten fra Riksrevisjonen:
– Sikkerhetsloven er tydelig på at det er den som eier opplysningene, som har ansvar for graderingen. Forsvarsdepartemenet og Justisdepartementet står fast på sin gradering, skriver statsministeren i en tekstmelding til VG.
– Jeg synes det er uheldig at man lager politisk spill om prinsippene som ligger i sikkerhetsloven, legger hun til.
2014: Minst 17 terrormål fortsatt usikret
Nytt avslag
Ifølge brevet som statsministeren sendte til komiteen torsdag, har hun bedt  Forsvardepartementet om enda en vurdering av rapporten og om den fortsatt måtte holdes hemmelig.
Men i et vedlagt brev fastholder forsvarsminister Ine Eriksen Søreide (H) at sammendraget som Riksrevisjonen selv ville offentliggjøre, fortsatt må holdes hemmelig:
«Dokumentet inneholder enkeltopplysninger som, dersom de blir kompromittert, i noen grad kan medføre skadefølger for rikets sikkerhet», skriver forsvarsministeren.
Dermed er det stor fare for at Stortingets høring kommende mandag og tirsdag om rapporten, delvis må skje bak lukkede dører.
2016: FFI slakter sikkerheten på norske gassanlegg
Sterkt beklagelig
– Det er sterkt beklagelig at offentligheten ikke får et bredere innsyn i forhold som har stor betydning for befolkningens sikkerhet, og som Riksrevisjonen mener er kritisk for liv og helse, sier Martin Kolberg (Ap), leder i Stortingets kontroll- og konstitusjonskomité, til VG.
Kolbergs partileder, Jonas Gahr Støre, mener at Erna Solberg ikke har levert på sine egne løfter om «økt gjennnomføringskraft» på beredskapsområdet:
– Nå bør statsministeren forklare hvorfor gjennomføringskraften hennes på beredskapsområdet har vært så svak. Riksrevisjonen er oppsiktsvekkende krass i sin kritikk av regjeringens arbeid for å sikre viktige objekter i Norge mot terror. I den åpne rapporten fra Riksrevisjonen skriver de at Forsvarsdepartementet og Justisdepartementet, sammen eller hver for seg, er ute av stand til å sikre kritisk viktig infrastruktur. Det er svært alvorlig, sier Støre.
Les også om HVs alarm: Færre soldater skal beskytte 40 prosent flere nøkkelobjekter
Ærlig og direkte
– Jeg ser fram til å komme til kontroll- og konstitusjonskomiteen for å fortelle om alt regjeringen har gjort for å løfte beredskapen og trygge Norge, svarer Erna Solberg.
Men Støre fastholder at Solberg og hennes regjering burde følge Gjørv-kommisjonens prinsipp om full åpenhet:
–  Gjørv-kommisjonen ble bedt om å være ærlig og direkte. Rapporten var åpen og offentlig, sier Støre.
Helt siden oktober har kontrollkomiteen på Stortinget forsøkt å få nedgradert deler av rapporten. I vinter laget riksrevisor Per-Kristian Foss et nytt sammendrag, men de to departementene nektet fortsatt å fjerne hemmeligstempelet.
I stedet tilbød regjeringen å sende over sitt eget sammendrag av rapporten, men det nektet Kolberg og komiteen å ta imot.
Les også: Regjeringen forsøkte å sensurere kritikk
Ikke god nok beskyttelse
Det ugraderte sammendraget som Riksrevisjonen publiserte i oktober, var knusende for forsvarsminister Ine Eriksen Søreide (H) og eks-justisminister Anders Anundsen (Frp):
** Politiet og Forsvaret samarbeider ikke godt nok om å sørge for at offentlige eiendommer sikres.
** Det er risiko for at politiet og Forsvaret, sammen eller hver for seg, ikke vil være i stand til å gi viktige objekter god nok beskyttelse og sikring i en trusselsituasjon.
** Det mangelfulle samarbeidet omtales som «svært alvorlig». Det er det sterkeste uttrykket fra Riksrevisjonen, og kan bety risiko for liv eller helse.
Kommentarer Antall kommentarer på artikkelen
Har du en mening om denne artikkelen? Du må bruke ditt eget navn hvis du skal delta i debatten. Respekter andres meninger og husk at mange kan se hva du skriver. Brudd på reglene kan føre til utestengelse.
VGs journalister og moderatorer overvåker denne debatten kontinuerlig mellom kl. 07 og 24. Kommentarfeltet er nå stengt og åpner igjen kl. 07.00. Velkommen tilbake da!
Klikk for å se kommentarene
Les også
SV-sjefen er lettet over at omstridt omskjæringsforlag trekkes
GARDERMOEN (VG) En av de mest spennende debattene på SVs landsmøte ble trukket før den kom i gang. 17.03.2017, 14:36
Erna Solberg vil ikke frigi kritisk rapport om samfunnssikkerhet
Statsminister Erna Solberg (H) sier nå endelig nei til å fjerne hemmeligstempelet på Riksrevisjonens kritiske rapport om politiets og Forsvarets manglende sikring av nøkkelobjekter. 17.03.2017, 12:57
Carl I. Hagen vil forby hijab for ansatte i Oslo kommune
Carl I. Hagen foreslår å innføre en regel mot bruk av hijab og andre religiøse, politiske og filosofiske symboler på arbeidsplasser i Oslo kommune. 16.03.2017, 22:50
Djupedal forlot SV etter 38 år: Advarer SV mot å satse mest på klima
KRISTIANSAND (VG) Tidligere SV-topp Øystein Djupedal hoppet av til Arbeiderpartiet, men håper SV lever videre. Nå forteller han hvorfor han skiftet parti og advarer SV mot å satse for mye på klima. 16.03.2017, 20:55
Siste saker fra Innenriks
Se neste 5 fra Innenriks
Saker fra samarbeidende aviser
Stopper ugradert sammendrag om sikkerhet
bt.no
«Norges mektigste kvinner» fikk goodiebag med antirynkekrem, interiø...
aftenposten.no
Jeg møtte opp for anerkjennelse fra Kapital, men dro hjem med fordomme...
aftenposten.no
Stemte mot eget parti – nå kan hun miste verv
fvn.no
Presidentskapet får sterk kritikk fra kontrollkomiteen etter byggespre...
bt.no
Jordbruksforhandlingene på Stortinget brøt sammen
e24.no
Venstre foreslår en jordbruksramme på 625 millioner
aftenbladet.no
Mot siste innspurt i budsjettforhandlingene
e24.no
Budsjettenighet gir borgerlig mersmak
aftenbladet.no
Kommersielt samarbeid
VG Rabattkoder
Adlibris rabattkode Oppdatert mandag, 07. august 2017
Apollo kampanjekoder Oppdatert fredag, 18. august 2017
Haugenbok rabattkode Oppdatert torsdag, 27. juli 2017
Hotels.com rabattkode Oppdatert mandag, 21. august 2017
Zalando rabattkoder Oppdatert mandag, 07. august 2017
Årets avis og årets nettsted!
NYHETER
MENINGER
VG SPORTEN
VG LIVE
RAMPELYS
BIL
TV-GUIDE
VGTV
VG +
E-AVIS
Ans. redaktør og adm. direktør: Gard Steiro
Nyhetsredaktør: Tora Bakke Håndlykken
Digitalredaktør: Ola E. Stenberg
Magasinredaktør: Jane Throndsen
Politisk redaktør: Hanne Skartveit
Sentralbord VG: 22 00 00 00
Kontakt VG Support
VG har ikke ansvar for innhold på eksterne nettsider som det lenkes til. Kopiering av materiale fra VG for bruk annet sted er ikke tillatt uten avtale.
© 2017 VG | Personvernerklæring og informasjonskapsler (cookies)
Tips oss! SMS / MMS til 2200
Ring 22 00 00 00
E-post til tusentipset
Annonseinfo: VG Papir, VG og VG Mobil